text:
Welwitschia
Leina
Welwitschia [Welwitschia mirabilis]
Matseno
‘Ke kwa ntle ga potso gore ke semela se se di gaisang tsotlhe se se kileng sa tliswa mo nageng eno, le sengwe sa tse di maswê go fetisa.’. Seno ke phetolo ya Regius Keeper of the Royal Botanic Gardens, kwa Kew, ka 1863 fa a ne a fiwa semela sa Welwitschia mirabilis.
Dimela tsa Welwitschia mirabilis ga di a tlwaelega fa go lebilwe matlhare a tsona a magolo a o kareng mabanta mme a gola ka go sa emise go iphara le lefatshe. Mo botshelong jwa sone jotlhe, semela ka nosi se mela fela matlhare a le mabedi, a gantsi a phatlhogang go nna maphatlo a le mantsi kantlha ya phefo e e a betsang.
Dipatlisiso tsa Carbon-14 di supile fa dimela dingwe di na le dingwaga tse di fetang 1,500.
Thanololo
Welwitschia mirabilis ke semela se se farologanang go ya ka bong mme se tshela nako e telele, sena le thitô le moditona tse di khutshwane. Go tsweng fao, semela seno gantsi se tlhaloswa fa ‘se gakgamatsa’, ‘se sa tlwaelesêga’ kgotsa ‘se sa tshwane le dimela tsa mo lefatsheng’.
Thitô ya sona e e khutshwane e le logong mme e sena dikala e pagangwe ke matlhare a mabedi a o kareng mabanta botshelo jotlhe jwa semela, a a tlhogang mo mokokotlong wa semela (basal meristem), a a sokeletseng le go onala fa dingwaga-kgolo di ntse di feta.
Matlhare ka bobedi a na le diphatlhana tsa go hema (stomata). Thitô e e logong e atologa ka bophara fa e gola go nna papetlatsheko ya concave e e sephara se se ka fitlhang go mitara, e mo go yona go tlhogang dikalana tse di phatlhaletseng tse tiro ya tsona e leng go tshwara modula le dithôtse fela. Matlhogêla a a dikalana a tlhoga gaufi le thitô tsa letlhare.
Medula e mehibidu, e e tshwanang le ya Ephedra, e tlhoga ka ditlhotshwana tsa 2-3 mo kalaneng e le nosi. Ka setlwaedi, go tlhoga thôtse e le nngwe fela mo moduleng o le nosi e e tsewang ke phefo.
Mekgwa ya Letlhare
Matlhare a sone ke ona a a tshetseng nako e telele go feta a mangwe mo bogosing jwa dimela, ke bo motalafalelaruri, ka para e le nngwe mme ka kakaretso a le sephara a le sephaphathi. Letlhare le le sephara go feta otlhe le sa phatlhoga le mešara 179sm. Letlhare leno le ne le le boleele jwa 6 metres, mme 3.15 metres ya lona e ne e le togwa e e phelang.
Boalofatshe jo letlhare leno le bo khurumetsang bo thusa semela seno go falola bolelo jo bo mo mmung jo bo ka fitlhang bogodimo jwa 65°C. Le tshola mmu o o ka fa tlase ga semela o rurufetse ebile o le bongôla. Matlhare ka ngwaga a gola ka palogare ya 13.8sm. Ka jalo semela se ka tlhagisa togwa e e tshelang ya go fitlha 150 metres mo sebakeng sa kgolo
sa dingwaga di le 1,000.
Matlhare a palogare ya bokima jwa 1.4cm. Matlhare a a dulang mo boalofatsheng jwa motlhaba a thibela gape kgogolego ka phefo. Le mo phefong e e tsubutlang matlhare a a sephara a dula a tsepame mme a sa sute. Go hupa metsi ka diphatlhana tsa stomata go tshwanetse go kaiwa fa go kgatlhisa e le tota; mokgwa ono wa matlhare o netefaditse phalolo ya semela seno.
Diphatlhana tsa stomata di nna di bulegile go fitlha mouwane o apoga, le fa metsi a a phokafetseng mo matlhareng a elela, go hupa go go lekanang le metsi ano go a diragala. Go sa tshwane le dimela tse dingwe, diphatlhana tsa stomata tsa semela seno di a bulega fa go le mouwane mme di a tswalega fa go le mogote. Seno se tlhomamisa gore go se nne le metsi a a mowafalang mo mogoteng wa letsatsi.
Bodulo
Welwitschia e fela kwa sekakeng sa Namib, se eleng sengwe sa dikaka tsa kgale mo lefatsheng tse di omeletseng go gaisa, se anamela kwa dikarolong tse di kwa bophirima jwa Namibia go ikala le lebopo go fitlha kwa dikarolong tse di kwa borwa-bophirima jwa Angola. Kgaolo eno ga e bone pula mo dingwageng tse dingwe mme ka ngwaga, palogare ya pula ga e fete 100mm.
Tse dintsi di fitlhelwa 80km go tswa kwa lobopong mo karolong ya mouwane, go kaya gore mouwane ke motswedi wa metsi o o botlhokwa mo semeleng se. Matlhare gantsi a gola ka seelo sa 8-15cm/yr mo dimeleng tse di godileng, dingwe tsa tsona di fitlhetswe ka matlhare a a lekanang 1.8m ka bophara le 6.2m ka boleele, go kaya dingwaga tse di ka nnang 500-1000.
Bontsi jwa ditlhotlhomiso bo dirwa kwa Welwitschia Fläche, e leng lefatse la sekaka, le le ka nnang 50km kwa botlhaba jwa Swakopmund le botlhaba jwa makopanelo a dinoka tsa Khan le Swakop.
Histori
Semela sa ntlha sa Welwitschia se bonwe ke moitseanape wa dimela wa kwa Austria e leng Friedrich Welwitsch (1806-1872) ka 1860 kwa sekakeng sa Namib kwa kgaolong e e kwa borwa jwa Angola. Semela se thailwe leina ka Friedrich e le go tlotlomatsa patlisiso ya gagwe ya dimela e e atlegileng, le ka go nne ke ene a se boneng le go se kgobokanya pele.
Dr. Friedrich Welwitsch (1806 – 1872)
Friedrich Welwitsch o belegetswe kwa Austria kwa a dirileng sebakanyana jaaka montsha-megopolô wa theatre. Morago o ne a tshabela kwa Portugal kwa a simolotseng go dira jaaka mokokoanyi wa dimela.
Dingwaga di le mmalwa morago ga fao o ne a romelwa kwa Angola ke puso ya Portugal kwa a kokoantseng dimela di feta 5000 mo dingwageng di le 12 kwa nageng eo. Dingwe tsa dimela tseo di ne di le diša mo lephateng la science ka nako eo mme di ne di na le tshedimosetso e ntsi mme e le botlhokwa.
Fa a bowa go tswa kwa Angola, Welwitsch o ne a swetsa go dula kwa London gore a nne gaufi le Natural History Museum mmogo le Royal Botanical Gardens. O dirile koô go fitlhelela a tlhokofala ka 1872. Morago ga loso lwa gagwe puso ya Portugal (e e dueletseng dikokoanyo tsa gagwe) e ne ya isa batlhokomedi ba boswa jwa gagwe kwa ntlutshekong go leka go tsaya dikokoanyo.
Morago ga tsheko e telele, e e tsereng ngwaga tse 3, tumalano e ne ya fitlhelelwa – Puso ya Portugal e filwe mokowa wa ntlha wa ditshwantshiso fa Natural History Museum e filwe mokowa wa bobedi. Dr Friedrich Welwitsch o boloketswe kwa dirapeng tsa Kensal Green kwa London. Letlapa la lebitla la gagwe le kgabisitswe ka go kwadiwa Welwitschia.
Dintlha Tlhagiso
Go ne go dumelwa gore tsitsiri e e neng e dula mo semeleng sa Welwitschia – e e itsagaleng ka leina la Welwitschia Bug [Probergrothius sexpunctatis] – e ne e le yona e rwalang maikarabelo a go tulafatsa semela se, fela seno se ne sa ganetswa. Welwitschia Bug ga se khukhwana jaaka bangwe ba akanya mme ke tsitsiri ya nnete. E iphepa ka matute a semela sa Welwitschia.


c: text/html

text:
E ne e rile pele ga malatsi a botsalo jwa Morena, basimane ba tsewa ke Khudugo ba ya Lenatong, go ya go mo thusa koo. Tiro e tona, e ne e le go agelela tshimo, ka e ne e rile ngogola a senyediwa ke dikgomo thata.
Gone o ne a ageletse mme go a bonala dikgomo tsa nyatsa ka fa a neng a dirile ka teng, tsa tlhagelela tsa uputsa tshimo. Jalo he, a bona gore ngwaga ono, a agelele go feta jaaka a ne a dirile ngogola. Ba feta ba tlhagafala basimane ba dira tiro ka botlalo, ba tiile moko. A a bo a ntse a le foo metsi a masetlhana, go timola lorole, le go intsha lenyora.
Morago ga malatsi a mane, tiro ya wela. A leba Khudugo, a bona gore tota e dirilwe sentle, a itumela. Mme a se ka a leboga ka lefoko fela, a ntsha lebogo la kgomo e e neng e tlhabilwe maloba gore basimane ba nwe metsi. Ba ka tlhola ba re ka moso? Gone foo la tsena mo isong, ga apewa. E ne e le letsatsi le go neng go tshwanetse go boelwa gae ka lone. Go kile ga ko ga nna jalo? Go tsamaiwe, di salele mang?
Ga go na yo o kileng a gopola legae. Ba tlhotse koo, go jewa nama ele, go nowa dintshe tse Mma Dibabi a neng a tsogile a di ometse. Fa le phirima, ke go itumetswe thata, go itumeletswe nama ele le dintshe tsele. Ga lalwa koo. Letsatsi le le latelang ke gone ga boelwa gae.
Le fa gone go ne go ntse go jewa, go nowa, go le monate, pelo tsone di ne di ntse di gopotse ga Mma Ditshenyegelo. Kana e a re fa ba mo gopotse, ba mmolele ba sa kgale mathe ganong. Ba re jwa gagwe ga se bojalwa ke kgatsele ya tau. E re o botsa gore, fa ba rialo, ba raya eng, ba arabe ka gore, bo monate thata.
Ba re ga e ka ke ya re ka tsatsi lepe wa utlwa go twe ga bo a apewa sentle. Ga go ka ke ga twe bo tlhaetse momela wa tlase, kana wa godimo jaaka majalwa mangwe a tle a bolelwe. Gape, ga e ka ke ya re ka tsatsi lepe ga twe bo shele, bo nkga segau. Ba re boo, ga bo ke bo bolelwa ka sepe sa dilo tseo. Nnyaa, tseo fa o di batla, o ye go sele, e seng kwa ga Mma Ditshe. E re fa ba ka bo gopola le go ema ba se ke ba batle go ema gope.
Fa ba goroga ba tswa Lenatong, ba fetela koo. Ba tsena
Ba tswa ka kgoro ba leba koo, mme fela, pelo di sa wela. Mo tseleng ke ba ipotsa gore, a ba tlaa fitlhela sengwe, le gore, fa se le teng, a se ka tshwana le ga ga Mma Ditshe. Fa ba ntse ba tshwere kgang eo, Monwedi a ba raya a re, ba e tlogele, ba itse gore, sebodu se lekwa ka legano. A re a ba letele fela gore ba tsene kwa ga Sega mme fa go na le sengwe, ba tlaa utlwa ka legano gore go ntse jang. Ba dumalana.
Fa ba atamela, ba namediwa ke go utlwa modumo le go lebela batho kwa ga Sega; ba dumela gore, sengwe se teng. Ga nna jalo. Ba fitlhela ditshekega di phophoma, lehulo la tsone e kete la mashi a kgomo tsa magwere. Ba se ka ba tlhola ba botsa gore ba ka nna fa kae. Ba fetela ka kwa morago, ba bona nna setlhare sa mokgalo, ba nna fa tlase ga sone. Ba e bitsa emetshane. A bo a le gaufi Monwedi. A ga, a hupa, a utlwa gore ke bone sentle. Ya bo e le fa basimane ba thibeletse. Ba tlhotse foo, se tla ka molomo jaaka ba a tle ba bue.
Dikgang le tsone tsa tla, go buiwa ka sele le sele. Fa go ntse go tsweletse, motho a botsa gore, a noga e baya mae kana e a tsala. Basimane botlhe ba dumalana gore noga e baya mae. A gana Monwedi a re, noga ga e beye mae, noga e a tsala. Bale ba kile ba re ba bua jaaka ba itse, a fela a ntse a gana Monwedi a re, noga e a tsala. Kgang ya tlhoka yo o ka e atlholang. Jaanong potso ke eo gore, a noga e baya mae, kgotsa e a tsala jaaka seane se re, noga e tsala nogana?
motshwanes@yahoo.com

robotstxt: allowed

filter: keep


text:
A Modern Tswana language dictionary for young children: 0 to 9 years old. Look up simple Tswana language words and translate between Tswana - English, today.
- bontsha act
- montrer
Tswana Word of the Day: Register free
Latest: -abone -agago -agagwe -alona -arona Mopitlwe Petere Setswana apaya boalong bogale boikanyegi boikarabelo boikgodiso bolwetsi bona bontsha botaki bothata botlhale botlhokwa botsa botshelo botsogo bua bupi calculus cerium di-lobster diabolo dieie dierekisi dihele dihoromone dikgakologo dikgang dikgaogano dikgotlhang dikhutlong dilaboratori dimi dipalangwa dipalo diphologolo diporotone ditlhong ditshenyegelo dituediso dolofine dumela e enkele er etelela pele eteletswe pele fela fetola filime fluorine foleteng foromo gola gore haeterojene heliamo helikopotara imeile inola isagwe italy ithuta ka gore ka tsweetswee kagiso kago kaliki kamore ya borobalo karata ke ke a leboga ke kopa maitshwarelo kgaitsadi kgaolotlhopho kgatelopele kgetsana kgolegelo kgolegelong kgotlatshekelo kgwedi khamera khapete khemiseteri lefatshe lelapa leokwane loapi lona mme mmele mokaulengwe mola monna monwana morwa morwadi mosadi motho motsadi ngwana ntlwana ya botlhapelo o oli peba pina polokelotshedimosetso rata rra se-twi sefatlhego sekolo sofa some le borobedi some le borobongwe some le bosupa tlhogo tsala tsamaya tsamaya sentle tsebe tsoma .
Greetings in Tswana: dumela ke a leboga ke kopa maitshwarelo nyaya tsamaya sentle .


text:
Breast milk
Mashi a lebele ke mashi a a diriwang ke mabele a motho wa mme, a direlwa masea. mashi ke motswedi wa menontshane ya masea a a sa tswang go tsholwa pele ga ba simolola go ja le go sila dijo, masea a magolwane ba ka tswelela ba amusiwa ele gone fela kana go kopantswe le go ja dijo go tswa kgwedi tse thataro fa ngwana a simolola dijo.
Dipoelo[baakanya | edit source]
ngwana yo o ayang mo go mmagwe ke tsela e e tlwaelesegileng ya go bona mashi a lebele, mme mashi a ka gopiwa abo a nowa ka lebotlele,kopi kana leswana. Mashi a lebele a ka fiwa ke mme o sele e seng ene mmagwe ngwana , e ka nna ka go abela mashi a a pompilweng, kana fa mme a amusa ngwana ka lebele la gagwe mme ese ngwana wa gagwe.


text:
Tsessebe
Leina
Tsessebe
Ponalo
Dipoo di na le bokete ba 140kg ka boleele ba 1.2 m kwa magetleng, ka jalo di dikgolwane mo go tse di namagadi ka fa tsone di ka nna 120kg ka bokete.
Mmogo e tona le e namagadi di na le manaka, fa a poo one a imela go feta a kgomo. Ga o ka e lebele kwa pele manaka a yone o kare a sebopego sa “Halfmoon” Ka sefathego se se lefifi le ditsubaba tse di selaole (phepole) kwa magetleng, Fa di-withers le mmele kwa godimo o le boshibidu ba ntlhwa.
Dijo
Phologolo e e fula ka ditlhaga tse di farologaneng, Di ikhethela matlhare eseng kgopu. Di rata ditlhare tse ditalana fa mafelo a sheleng ke kgogedi mo go tsone.
Tsalo
Mono Afrika Borwa di tsala namane e le esi ka kgwedi ya Lweetse/Phalane morago ga go ima dikgwedi dile 7. Ka nako ya thobalano, di poo maitshwaro a dipoo a fetoga go kgetha balekani.
Mekgwa
Tsessebe ke phologolo e e social mme lekoko la tsone le ka nna le tse ding tse di tsalang, makoko ao a ka na le dikgomo di ka nna 6-10 le dinamane tsa tsone. Makoko a tse ditona fela di akaretsa dikgope le tse di teritorial le ka nna go fitla go 30 ya tsone.
Se se bonala thata kwa mafelong a a leng gaufi le metsi le kwa mafulong. Makoko a tse di tsalang di na le dikgomo ga di kgoreletsiwe go tsamaya kae le kae kwa di batlgang teng. Kwa ma felong a Tsessebe dileng ka bontsi kwa teng, dipoo disimolola “lek” system mo ele gore.
Dipoo tse dinye di kobiwa mo morafeng ga di tshwa ngwaga gore di itlhamele lekoko la tsone la makgwatlha
Kwa di ka Bonwang kwa Teng
Ke nngwe ya leloko la lelapa la bo wilderbeest, haartebeest ka ele gore tsotlhe di na le sebopego se se tshwanang ka Magetla a a kwa godimo ga di-withers tsa tsone. Ele ngwe fella ya di-subspecies tse di itsegeng e bonala kwa di-subregions.
Mono Afrika Borwa Tsessebe e felela kwa di-savannah woodlands tsa kwa bokone. Bontsi ba tsone di lotleletswe kwa Kruger Nationala Park le di-Provincial game serve. Go na le tse di setseng di amogetswe ke di private game reserves.
Vital Statistics
leina la seLatini: Damaliscus Lunatus
Bokete (Mosadi): 126 kg
Bokete (monna ): 140 kg
Bolele (mosadi): 170 cm
Boleele (Monna): 170 cm
Gestation Period: 10 months
No of Young: 1 calf
Sexual Maturity: 26 - 40 months
Birth Weight: 11 kg
Order: Artiodactyla
Lelapa: Bovidae
Lebelo: 60 km/h
Manaka: 35 cm (record - 47 cm)
Tsalo: Ngwana a le esi o tsalwa go tlogel ka Lweeste-Ngwanatsele morago ga +/- 8 months ya go ima ga kgomo.
Motlhala wa Yone
Ga di patrola mafatshe a tsone tse di tona bonswa motsamao o tsepameng mme di tlogela ditotoma tsa boloko gotlhe mo ditsamayang teng. E tona le e namagadi ditshwaya mafelo ao ka di preorbital glands tsa tsone le fa ele tse ditona tse dirang jaalo mo nakong ele ntsi.
Di rata go fogotlha difatlhego tsa tsone mo mmung kgotsa mo go leng thotana ya makeke. Di khubama ka mangwele gore di kgone go dira jaalo. E tona le e namagadi di rata go tlhoma ka dinaka fo fatshe, bogolo setonna kwa morago ga pula.
Phologolo e e na le interdigital gland kwa maotong a kwa pele.Tse ditona di tla fata lefatshe ka tsone e le tsela ya go tshwaya mafelo a yone.


text:
Desmond Tutu
Mongwe wa ditshwantsho tse di ratwang go gaisa mo Afrika Borwa, Desmond Tutu o itsege thata ka go nna motlhotlheletsi wa ditshwanelo tsa botho le mofenyi wa Sejana sa 1984 sa Nobel. O ne a nna le leina le le itsegeng thata e le Mobišopo wa kereke ya Anglican ka bo1970 le bo1980, fa a neng a nna le seabe ka tlhagafalo kgatlhanong le talo ya tlhaolele. Morago o ne a nna Mobishopomogolo kwa Kapa, a nna montsho wa ntlha wa Moaforika go tlhophiwa mo seabeng se se segolo.
A tlhama lereo “setšhaba sa molalatladi”, Tutu o nnile ka go tiiya mo boineelong mo tirong ya gagwe ya mo ditshiamong tsa itshokelano le kakaretso, tse di neng di tlhama tiro ya gagwe ya sepolotiki le ya thutabomodimo. Kgatlhego ya gagwe mo bathong le go senka kagiso ya lefatshe tse di mo tlhotlheletseng go nna le seabe mo dintlheng tsa ditshwanelo tsa botho, e seng fela mo Aforika Borwa, mme mo lefatsheng lotlhe.
Translated by Lawrence Ndou
Le fa morago ga gore tlhaolele e fedisiwe, Mobišopomogolo Desmond Tutu o ne a itse gore tiro ya gagwe e ne e le kgakala le go fela....more
Ka 1990 FW de Klerk o begile go aposiwa ga makoko a sepolotiki a a jaaka ANC le bagolegwa ba sepolotiki ba ne ba gololwa, mo gare ga bone Nelson Mandela....more
Fa Desmond Tutu a simolotse ka thuto ya thutabomodimo ya gagwe go le go nna le seabe mo kerekeng o ne a se na seabe mo politiking....more
Ka di 7 Diphalane 1931, Desmond Mpilo Tutu o belegetswe Zachariah (morutabana) le Aletta (modiralapeng) kwa Klerksdorp mo Porofenseng ya Bokone Bophirima ya Aforika Borwa....more
Desmond Tutu o tlhalositswe jaaka monna wa dillaga tse di dintsi le dikgotlhang tse ganetsang....more
Ka 1984 Tutu fentse sekgele sa Kagiso sa Nobel, mme a nna Moaforika Borwa wa bobedi wa go dira jalo. O ne a akgolelwa matsapa a gagwe a go tlosa le taolo ya kgatelelo mo Aforika Borwa....more
Desmond Tutu ka nako yotlhe o ne a batla go nna moalafi, fela fa a ne a kgaratlhela go bona madi a go duelela sekolo sa kalafi o itlhophetse go fitlhelela mokgele wa tiro mo go ruteng....more
Ka 1980 ka se simolotseng ke nna mo bangwe ba baeteledipele ba Khansele ya Dikereke tsa Aforika Borwa ba ile go ya go bona Rre P W Botha...more


text:
Dikgato tsa lenao la ga Matsieng
(This page's format needs to be reviewed. You can help by editing it.)
Dikgato tsa lenao la ga Matsieng ke digaba tsa dikgato tse di bonweng kwa borwa jwa Botswana mo bokone jwa toropo kgolo ya Botswana ebong Gaboronelabofelo ngwaga wa makgolokgolo a mabedi, ngwao e tlhalosa ka mogaka wa badimo ba Batswana (ngwao ya morafe) yo o neng a etelela batho go aga mo bogareng jwa lefatshe. Lefelo le le batlile go tlholwa ke merafe wa Basarwa wa bogologolo. Dikgato tse ga di bonale o kare ke tsa nnete ka tholo,ka jalo mongwe o ka di bona o kare ke dikgato tse di tshwantshitsweng. Metsi aa mo mesimemeng go dumelwa fa a dirisiwa mo ditirelong tsa morafe gape go solofelwa gore dikgato tse e ka tswa e le bontlha bongwe jwa ditirelo tse di neng di direlwa gaufi le mesima ya metsi kgotsa se e ka tswa e ne e le ditsheto tsa bogologolo.
Lefelo le le nale digajo di le lekgolo,lesome le bosupa le mesima e le meraro mo mantsweng ee gabilweng gare ga[1]ga ngwaga tse di makgolokgolo a le mararo le makgolokgolo a le lesome[2].


text:
Ka'êškone
Bana botlhe ba feta ka dikarolo tsa kgolo go lebilwe maikutlo le boitshwaro. Losea kgotsa ngwana yo monyennyane ba tla tshameka ba le nosi ka boitumelo. Fa ngwana yo
mongwe a tsena mo tshamekong e e tsweletse le e ne o ka ntshiwa ka go garumelelwa kgotsa ka go mo kgarametsa. Mogongwe ngwana o kgona go tshameka le yo mongwe, ka bonyakabonya a ithuta go amogana le go drisa ditshono tsa gagwe. Kwa pheletsong setlhopha se a gola goya ko baneng ba le bararo kgotsa ba le bane. Ka nako e ngwana a simololang go tsena sekolo la bananyana go tla nna motlhofo mo go e ne gore a tsenelele setlhopha sa bana ba bangwe mme a simolole go natefelelwa ke lesedi le o.[5]
Ngwana yo o nang le ADHD le bogole o ka tlhoka thuso e e feteletseng go ithuta tselana tsa bo ja mmogo. Go fetoga ga dikai tsa ngwana wa ADHD di ka modira gore a nne se tshwakga mo kamanong ya gagwe le ba nkana ba gagwe. Bana ba ba tlhaelelwang ke go tsaya nako ya bone ga e kake ba inakanya le tomagano mo tikologong ya bone, se se dira gore go nne thata mo go bone gore ba ithute dikitso tsa tomagano ka lesedi le ba nang le lone.[5]Dingwaga tse go akanngwang fa ngwana a na le boikarabelo mo ditshwetsong tsa gagwe sekai(lenyalo, go tlhopha, le tse dingwe fela jalo) di fetogile mo tsamao ya nako, mme se se kailwe ke tsela e ba tsewang ka yone ke makgotla a molao. Ka dinako tsa ba Roma, gone go tsewa gore ngwana ga e kake ya nna modira melato, maemo a moragonyana a ileng a amogelwa ke kereke.. Ka disentshuri tsa lesome le boferabongwe, bana ba ba ko tlase ga dingwaga tse supa gone go sa dumele gore e ka nna badira melato. Bana ba dingwaga tse di fetang bosupa bone gone go akanngwa gore ba na le boikarabelo jwa ditshwetso tsa bone. Ka mong ba ne ba ka lebisiwa dikatlholo tsa melato ya borukutlhi, ba isiwa kwa kgolegelong ya batho ba ba tona, e bo ba otlhaiwa jaaka bone ka go ba kgwathisa, go batshuba ka ditshipi le go ba kaletsa. [6] Mo bo gompieno mo mafatsheng a le mantsi jaaka Canada le United stattes, ngwana wa dingwaga tse di lesome le bobedi kgotsa go feta ba bewa ka boikarabelo jwa ditiro tsa bone mo ba ka felelang ba rometswe kwa dikgolegelong tsa pankanyo motho jaaka 1}juvenile hall.
Ditshekatsheko di lemogile fa mafatshe a ka nna masome a mabedi le botlhano lefatshe ka bophara a sena dingwaga tsa thuto e e tlhokegang gotsa e e patelesegang go ka dirwa. Dingwaga tse di ko tlase tse di sa letelelweng fa ngwana a ka bereka kgotsa go nyalwa le tsone di a farologana. Mo mafatsheng a le sekaenyana fela a le lekgolo le masome a mabedi le botlhano, bana ba dingwaga tse supa go ya kwa go tse lesome le botlhano ba ka tseelwa kwa kgotla tshekelong le kwa dikgolegelong ka mabaka a ditiro tsa borukutlhi. Mo mafatsheng a mangwe bana ka fa molaong ba patleletswa go tsena sekolo go fitlhela ba le dingwaga tse di simololang ka lesome le bone kgotsa lesome le botlhano, mme ba ka bereka pele ga dingwaga tse. Tshwanelo ya ngwana ya go rutega e gomagomediwa ke go nyalwa mo go tlang pele,pereko ya bana le go isiwa dikgolegelong.[7]


text:
Letsatsi la Mafatshefatse la go Ranola
E kwadilwe ke Warona Makafu
Thanodi...maiteko a go ranola
Go ranola ga se selo se se motlhofo. Se ke maitemogelo a me fa e sa le ke simolola go ranolela Sekgoa mo Setswaneng. Pele ga ke nna le maitemogelo a ke ne ke akanya gore go motlhofo, ke ne ke akanya gore ke go reetsa fela kgotsa go bala se se kwadileng wa bo o se bua kgotsa o se kwala ka Setswana. Ke lemogile gore ga go a nna jalo gotlhelele.
Gantsi fa o ranola o sena kitso ya go ranola, go motlhofo go ranola lefoko mafoko o a tsaya ka bongwe jwa one o sa tlhokomele gore seele ka botlalo jwa sone sa reng. Fa o ranola jaana o tlaa lemoga gore se kwadilweng ga se sa tlhole e tshwana gotlhelele le wena o se kwadilweng. Go ranola o lebile lefoko lengwe le lengwe ka bongwe jwa lone go go baya mo diphatseng tsa go se tsenye molaetsa wa se se buiwang mo go se o se ranotseng. Ga go motlhofo gotlhele, mme mongwe le mongwe o ka ithuta go ranola a sa latlhe molaetsa o a tswanetseng go o fetisa.
Yo mongwe o ka ranola a sa latlha molaetsa mme a okeditse bonnete jwa se se buiwang, go dira jaana le gone go borai ka gore batho ba ba amogelang molaetsa o o ranotsweng gaba o amogele jaaka o ne o tshwanetse go goroga ko go bone. Go botlhokwa go netefatsa gore fa o ranola o fetisa molaetsa jaaka o ntse.
Teme e o tsetsweng ka yone ga se gantsi o ka akanya gore ga o e itse ka botlalo, go motlhofo goakanya gore o a e itse, mme gantsi fa o lebaganwe ke thomo ya go e isa ko bathong o tlaa lemoga gore go dilo di le dintsi tse o sa di tlhaloganyeng. Teme ya Setswana go na le ka fa e buiwang ka teng, go e bua go farologane gotlhelele le ka fa e kwalwang kateng. Jaanong fa o ranola, go botlhokwa go tlhaloganya gore e kwalwa jang. Teme e ya Setswana e na le puo tsa yone tse di farologaneng go ya ka gore o e bua o le ntlha efe ya Botswana. Se le sone ke sengwe sa dilo tse moranodi a tshwanetseng go se itse.
Teme ya rona e nonne, e humile, fa o e kwala o tshwanetse itse go dira seele ka tsela e e letlelesegang. Fa o batla go e natetsha o tswanetse wa itse manatetsha puo a a letlelesegang. Ke teme e e monate fa o e tlhaloganya. Jaanong fa o ranola o tswanetse go tlhaloganya se o se ranolang pele ga o tlaa se ranola. O tswanetse wa itse go dirisa mafoko gore o seka wa senya molaetsa wa se se buiwang.
Fa ke ntse ke ranola Sekgoa ke se ranolela mo Setswaneng ke lemogile gore go botlhokwa go:
- Tlhaloganya teme e e ranolwang
- Tlhaloganya ka botlalo teme e go ranolelwang ko go yone
- Tlhaloganya molaetsa wa se se ranolwang le go o fetisa jaaka o tshwanetse go nna
Sa botlhokwa: Thuto ga e golelwe, re tswelela re ithuta gore re kgone go emelana le diemo tse di farologaneng tsa botshelong. Se ke se itseng gompieno ga se a lekana go nkisa kwa bokamosong jo ke bo batlang.
Warona Makafu ke Mokwadi wa tsa kgaso le mokwalo o o itlhametsweng. Warona ke Mookamedi wa puo ya Setswana wa Thanodi ya Setswana e e tshelang. O rata puo ya Setswana fela thata.
Which word represents 'connecting worlds' for you? Add it to the living dictionary here!


text:
Lesser Bushbaby
Dinala tsa yona tsa letsogo di potokwe jaaka tsa rona, kwa ntle ga monwana wa bobedi e e fetotsweng jaaka la kwa ya ntlwanaboithusetso. Monwana o supileng kwa pele o dirisiwa go poma sentle bowa jo bo mo molaleng le bo mo tlhogong le go phepafatsa ditsebe. Menwana ya maoto le ya matsogo e na le didikwadikwe tsa letlalo le le kima tse di e kgontshang go pagama ditlhare le go ngaparela mo ditikologong tse di boreledi.
Monwana wa tshupane ke o o mokhutshwane go fet ae mengwe mme diriswa jaaka monwa o o ngaparelang botoka mo dikaleng tse dikgolo. Mohol kgotsa Bushbaby e nnye ya Aforikaborwa, e itsege ka go nna le meno a kamo. Bobowa jwa yonake jo bo tshetlhana go ya borokwa. Le fa go le jalo, matsogo a yona a le kwa mathokong e nna le mmala o o mo serolwana. Go na le matshwao tse di fa gare ga matlho le go nna le lebala le le tshekeletsa mo leitlhong lengwe le lengwe.
Dijo
Ditshenekegi le borekgu jwa ditlhare kek diojo tsa yona, di tla tswelela go mona monyo le marothodi a metsi a pula a a tswang mo gareng ga manga a ditlhare le maje.
Pelegiso
Ka kakaretso di belega mafatlha pele ga setlha sa pula, e latelwa ke setlha sa ge ya tshegadi e fisegelwang go tlhakana ka bobedi. Pele thata ga nako ya komelelo e e latelang go belegwa mafatlha a mangwe gape. Di dusa malatsi a a 125. Ya tshadi e tlhakana le ditona tse di fitlhang borataro ka nako e e fisang teng. Ditshadi di tsaa bana ba tsona go ba fitlha sentle kwa dintlhageng fa di ya go tsoma dijo, go ba isa kgakala le kotsi ka go di tsaya ka molomo. Tse ditona di tshwaya tse ditshegadi tsa tsona ka go dirotela.
Maitsholo a Yona
Bushbaby e e nnye, e itsege kwa go baitseanape jaaka Galago Moholi, ke e nnye, e e nnang mo ditlhareng mme e sasanka bosigo. Di kgona go tlola ka mokgwa o o makatsang go tloga kwa setlhareng go ya kwa go se sengwe. Ka dinako tse dingwe di ka nna da lekola tikologa e e mo lefatsheng, fa di tsamaya ka maoto a kwa pele kgotsa fa di tlolaka ka a kwa morago kgotsa fa e dirisa a le a otlhe a mane. Kwa ntle ga tse di tona ka go tila kgotlhang le tse dingwe tse di tona, gore go nne le kagiso fa gare ga mophato go tseletsa bonno mo tikologong ya tsona, tsamaiso ya tsona ya loago mo mophatong ke e tshwanang le ya Bushbaby ya Mogatla o mokima. Gantsi tse di golo di sasanka ka bo nosi fela ditsala di a kopana bosigo di bo di bokana motshegare pele di ya go robala ka mephato ya go fitlha go thataro. Diphologolo tse di na le mefuta e 18 e farologaneng ya boikuelo, tse di ka di amana le mekgweng e e bonalang ya maitsholo.
Tseno ke bontlhabongwe jwa ditlhopha di le tharo tse di dirang loago, tse di bogale, tse dileng ka ga phemelo le boitshwaro jwa go tlhakanela. Go opela ka tlhaeletsano ke karolo ya tsona ya go ka bona mmaba. Bushbaby ga e kgone go tsamaisa matlho mo gare ga mesima ya ona, ka jalo, tlhogo e na e tlolaka fa e tsoma. Di tlhabolotswe ka go utlwa, mme diako tsa ditsebe di marara, e e kgontshang go baya motswedi wa e e utlwalang sentle thata.
Theetso ke e kgolo mo go lekaneng go utlwa fa lerubisi le itelekela. Metsamao ya tsona ke e bonako thata ke ka moo di kgonang go tshwara dirurubele le ditsie mo moweng ka dinao tsa tsona, le fa e e itshwareleditse kwa kutung ya setlhare kka maoto a kwa morago, e kgona go di tshwara kak maoto a kwa pele. Gape le yona e rata go sasanka bosigo, bushbaby e nnye thata ka ga yona, ga e rate go tlhagelela gore e bonwe pele e itlhagisa e ise e itokise pele e sasanka bosigo.
Kwa Tikologong ya yona
Mo diphologolong tsa legae yona e rata go phela kwa Disavannah, mo go nang le ditlhre tse dintsi, kwa sekgweng se se nang le noka le kwa mathokong a sekgwa. Bogolosegolo, gaufi le noka ya Limpopo magareng ga dintlha tsa dikgatlho tse di leng kwa Marico le Noka ya Notwani. Ka gonne ke phologolo ya mo Aforikaborwa, e na le kgotlelelo e e kwa godimo ya mogote.
Di Fitlhelwa kae?
Di ka fitlhelwa kwa Namibia, Botswana, Zimbabwe, Mocambique, South Africa, Teransefala le Swaziland.
Dibatana
Di tsomiwa ke marubisi a magolo, di tsewa ke dinoga, Katse ya naga, Katse ya naga ya Aforika le mofuta o mongwe wa katse e bidiwang -Genet. Matshosetsi a magolo go Bushbaby e nnye ke molelo. Diphologolo tse ga di na bokgoni jwa go tsamaya sekgala se se kgolo thata e bile e ka nna le ditlamorago tse di maswe fa molelo o ka senya tlamelo ya dijo mo dikarolong tse di tshelang mo go tsona gangwe le gape. Se se ka thusa go tlhalosa gore goreng fa di fitlhelwa mo dikarolong tsa tlhaga e khutswane e e metsi, mm eke mofuta wa tshireletso kgatlhanong le molelo.
Dintlha tse di Kgatlhisang
Merafe e me ntsi ya MaAforika e na le bonnete jo bo ka nang le dipotso ka ga katse eno- setshego, go umakanyana ga medumo e kgolo go di amanya ke mpokgwa mongwe le noga e kgolo ya tlhogo e e nang le mofofa, e e nang le mebala ya molalatladi, mme e bolaa batlhasedi ka go pa kobola mo godimo ga tlhogo go be go tswa mosima.


text:
Guitarfish
Leina la Mophato
Guitarfish
Leina la Matshamekwane
Wedgefish, Shovelnose shark
Leina la Maranyane
Rhinobatidae
Semeto
E ka nna 3 m
Ponalo
Tlhogo a boleele le bo phaphathi ka sbopego a kgutlhotharo, le nko e bokgolokwe. Mmele o o moleele ka mogatla o mokima oo mogolo. Megatla ya kwa mokwatleng e a lekalekana. Mmala o lefitshwana mme ka di nako tse dingwe e ka nna le ditsubaba. E tshweu ka fa tlase.
Dikitsiso
Lelapa la Rhinobatidae le na le mephato e ka nna 7 le dibopiwa dile 45 tse di farologaneng. E balwa le dibopiwa tse di leng mo mathateng a go nyelela mo lefatsheng. Molomo, diphatlha tsa nko le tsa go hema di ka fa tlhase, fa matlho le di’spiracles dile kwa godimo. Meno a mannye mme a pipinegile otlhe.
Ka di nako tse dingwe o ka e bona mo di’saline lagoons. Ka tsalo di ‘Ovoviviparous’ se se raya gore mae a tsone a tsholwa mo mmele go fitlhela di tsala bana. Bana ba teng ba tsalwa ba godile mme ba felletse. E ka tsala bana ba le 10.
Dijo
E fepa ka di’invertebrates tse di nnang mo lewatleng kwa tlase. Di’molluscs le ditlhapi tse dinnye.
Anamiso
E bonwa mo metsing a a iketlileng a mafelo a dipula le mogote mo lefatsheng.
Dibopiwa tsa mophato wa yone
Bowmouth guitarfish - Rhina ancylostoma
Giant guitarfish - Rhynchobatus djiddensis
White-spotted guitarfish - Rhinobatos punctifer


text:
Dipapiso
Tlhaloso[baakanya | edit source]
Dipapiso ke dikapuo Tiriso ya puo ya botshwantshi le dipapiso e botlhokwa thata mo puong. Dipapiso kana dikapuo tsa botshwantshi tse di dirisiwang mo puong di tshotse bokao jotlhe jwa tiriso ya puo. Dipapiso ke setswana se se simolotse bogologolo go tswa mo bagolong ba rona baba retlogetseng mo lefatsheng le le kakwano, ba rata go tshwantshanya batho le dilo[1].
Dipapiso[baakanya | edit source]
- O mosweu jaaka maswi/sefokaboleya
- O rata batho jaaka tlala
- O moleele jaaka tsela ya kgalagadi
- O bogale jaaka tau
- O leferefere jaaka phokojwe
- O bonya jaaka lelobu
- O nonne jaaka kolobe
- O bonolo jaaka kwana
- O rata leswe jaaka kolobe
- O lebelo jaaka mmutla
- O motlapa jaaka esele
- O lebala jaaka kgogo
- O itse go opela jaaka thaga
- O itse go tlola jaaka tshepe
- O bopelonomi jaaka mamasiloanoka
- Ga a ikanyege jaaka noga
- O relela jaaka thelelabodiba
- O matlhajana jaaka mmutla
- Se botlhoko jaaka santlhoko
- O bokete jaaka kgetse ya letswai
- O dupelela jaaka ngaka ya sedupe
- O teme pedi jaaka noga
- O ikgatile jaaka seretse
- O mariba jaaka tshwene